Şaristananê Almanya de aktîvîstanê Têgêrayîşê Ciwanan ê Şorişgêran (TCŞ), TÊKO-JIN û enternasyonalan seba ke rewşa Rayberê Şarê Kurdî Abdullah Ocalanî ser o agahîyan bigêrê çalakîyê bêîteatî yê sivîle kerdî.
Stuttgart: Ciwanan dûyê rengînî viraştî, akayê PKK, KCK û fotografê Rayberê Şarê Kurdî Abdullah Ocalanî akerdî. Ciwanan pê sloganê 'Biciwîyo Serek Apo' verê trafîkî girewt
Dortmund: Ciwanan çalakîya xo de pankarta bi nuşteyê 'Ocalanî rê Azadîye' akerde û derheqê ci de eşkerayîyêke daye.
Berlin: Ciwanan pê slogananê 'Bêserek cuye nêbena', 'Biciwîyo Serek Apo' eşkerayîyêke daye û waşt ke cade Rayberê Şarê Kurdî Abdullah Ocalan keye û avûkatanê xo bivîno.
Kassel: Ciwanan çalakîya xo de pankarta 'Ocalanî rê azadîye, Kurdîstanî rê statu' akerde, vera tecrîdî vilawekî vila kerdî û eşkerayîye daye.
Dresden: Ciwanan pankarta bi nuşteyê 'Ocalanî rê Azadîye' akerde û derheqê ci de eşkerayîyêke daye. Çalakîye pê qîrayîşê sloganan qedîyaye.
Bilboa: Şaristanê Bilboa yê Îspanya de zî ciwanan pirdêk ser o pankarta Rayberê Şarê Kurdî Abdullah Ocalanî daliqnaye.
